Acryl Sani Abdullah Sani

Tan Sri Datuk Seri Panglima Acryl Sani bin Haji Abdullah Sani (lahir 3 Oktober 1961) ialah seorang pegawai polis Malaysia dan bekas Ketua Polis Negara Malaysia ke-13 dari 4 Mei 2021 hingga 22 Jun 2023. Beliau menjawat jawatan Timbalan Ketua Polis Negara Malaysia dari 14 Ogos 2020 hingga 3 Mei 2021.

Beliau sebelum ini pernah menyandang jawatan Pengarah Jabatan Keselamatan Dalam Negeri dan Ketenteraman Awam (KDNKA) Bukit Aman.

Kehidupan awal 
Acryl Sani dilahirkan di Petaling Jaya, Selangor pada 3 Oktober 1961.

Pendidikan 
Beliau telah melanjutkan pelajaran ke Universiti Teknologi Malaysia (UTM) dan telah memiliki Ijazah Sarjana Muda Kejuruteraan Awam . Kemudian beliau melanjutkan pengajian di peringkat Sarjana dan memperolehi Ijazah Sarjana Sains (Pengurusan) (Universiti Utara Malaysia).

Kerjaya 
Pada 2 Februari 1986, beliau secara rasmi menyertai Polis Diraja Malaysia (PDRM) sebagai Kadet Asisten Superintendan Polis (ASP). Sepanjang kerjayanya, beliau pernah menyandang jawatan Pengarah Jabatan Keselamatan Dalam Negeri dan Ketenteraman Awam (KDNKA) Bukit Aman, Pesuruhjaya Polis Sarawak, Pengarah Jabatan Siasatan Jenayah Komersial serta Pengarah Jabatan Sumber Strategik dan Teknologi.

Timbalan Ketua Polis Negara 
Beliau dilantik sebagai Timbalan Ketua Polis Negara pada 14 Ogos 2020 bagi menggantikan penyandang beliau, Tan Sri Mazlan Mansor yang bersara wajib pada hari yang sama. Pelantikan itu mendapat perkenan Yang di-Pertuan Agong, Al-Sultan Abdullah, dengan nasihat Perdana Menteri Ke - 8, Tan Sri Muhyiddin Yassin.

Ketua Polis Negara 
Acryl menerima surat pelantikan sebagai Ketua Polis Negara pada 30 April 2021 bagi menggantikan penyandang beliau, Tan Sri Abdul Hamid Bador yang tamat kontrak pada 3 Mei 2021. Beliau menerima tugas secara rasmi pada 4 Mei 2021. Sungguhpun begitu, pelantikan beliau dicemari oleh dakwaan campur tangan politik, khususnya oleh Menteri Dalam Negeri, Dato Seri Hamzah Zainudin. Tidak lama sebelum pelantikannya, terbocor suatu rakaman audio oleh Hamzah dengan kandungan rakaman melihatkan campur tangannya dalam pelantikan pegawai-pegawai kanan dalam kepolisan negara. Perkara ini seterusnya menjadi bahan tumpuan dan serangan oleh KPN yang diganti Acryl, Tan Sri Abdul Hamid Bador dalam ucapan terakhirnya sebelum melepaskan jawatan KPN.

Anugerah

Malaysia 
  :
 Kesatria Mangku Negara (KMN) (1999)
 Panglima Jasa Negara (PJN) – Datuk (2019)
 Panglima Mangku Negara (PMN) - Tan Sri (2021)
  :
 Darjah Dato' Pahlawan Taming Sari (DPTS) – Dato' Pahlawan (2015)
 Darjah Dato' Seri Panglima Taming Sari (SPTS) - Dato' Seri Panglima (2020)
  :
 Darjah Indera Mahkota Pahang (DIMP) – Dato' (2006)
 Sri Sultan Ahmad Shah Pahang (SSAP) – Dato' Sri (2016)
  
  Darjah Panglima Pangkuan Negeri (DPPN) – Dato' Seri (2020)
  :
 Darjah Gemilang Seri Melaka (DGSM) - Datuk Seri (2021)

  :
 Seri Panglima Darjah Kinabalu (SPDK) - Datuk Seri Panglima (2023)

Rujukan 

Kelahiran 1961
Orang hidup
Orang dari Selangor
Orang Malaysia berketurunan Melayu
Muslim Malaysia
Pegawai polis Malaysia
Alumni Universiti Teknologi Malaysia
Penerima Panglima Mangku Negara
Ketua Polis Negara Malaysia